शीर्षक: SPECIAL REPORT: शेख़ों ने उनको 'छुट्टियों वाली दुल्हन' समझा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
बीबीसी ने इसी की पड़ताल की और इस व्यापार का शिकार होने वाली पीड़िताओं से मुलाक़ात की. 

फ़रहीन पढ़ाई में रुचि लेती थीं और नर्स बनने का सपना देखती थीं. जब वह 13 साल की थीं तब 55 साल के जॉर्डन के एक शेख़ से उनकी शादी कर दी गई.

उनके पिता उन्हें एक कमरे में ले गए और तीन लोगों के सामने पेश किया. तब उन्हें बताया गया था कि इनमें से एक शख़्स के साथ उनकी शाम में शादी होगी.

फ़रहीन बताती हैं, "मैं चीख़ रही थी, गुज़ारिश कर रही थी कि मैं पढ़ना चाहती हूं लेकिन मेरी किसी ने नहीं सुनी."

'सऊदी अरब पहुंचकर पता चला कि मैं तो बिक गई हूं'

अगर ये नौ महिलाएं न होती तो...

'मेरा 55 साल का पति 3 हफ़्तों तक रेप करता रहा'

'तीन हफ़्तों तक रेप'

उनकी मां ने उन्हें दुल्हन बनाया और बताया कि वे लोग उन्हें इस शादी के बदले 25 हज़ार रुपये और उसके बाद हर महीने पांच हज़ार रुपये दिया करेंगे.

एक क़ाज़ी ने उनका निकाह पढ़ाया और वह शादीशुदा हो गईं. 

फ़रहीन बताती हैं कि जब उन्होंने अकेले में उस पुरुष को देखा तो वह 40 साल से भी बड़ी उम्र का था.

वह बताती हैं, "उस रात जब मैं रोई तो वह मेरे ऊपर हावी हो गया. उसने तीन हफ़्तों तक मेरा बलात्कार किया."

इसके बाद उस पुरुष ने उन्हें अपनी बीवियों और बच्चों की देखभाल के लिए साथ जॉर्डन चलने के लिए कहा. 

फ़रहीन कहती हैं कि उन्हें नहीं मालूम था कि वह शादीशुदा हैं.

एक समझौता हुआ कि वह शख़्स वापस जाएगा और फ़िर फ़रहीन के लिए बाद में वीज़ा भेजेगा, लेकिन इसके बाद वीज़ा कभी नहीं आया.

क़तर में कामयाबी के झंडे गाड़ रही हैं पाकिस्तानी महिलाएं

पिछले 3 सालों में 48 मामले

फ़रहीन शादीशुदा हैं, लेकिन उन्हें मालूम नहीं है कि उनके पति कहां हैं.

वह कहती हैं, "इस पूरी घटना के बाद मैं साल भर तक शांत थी. मैं रोई नहीं. मैं इस अर्थहीन जीवन को समाप्त तक करना चाह रही थी. मुझे मेरे परिजनों ने भी धोखा दिया था."

इस घटना को आठ साल हो गए हैं, लेकिन फ़रहीन अभी भी सदमे में हैं और उन्होंने एक एनजीओ के दफ़्तर में हमसे मिलने की हामी भरी. वह उस एनजीओ में एक शिक्षिका के तौर पर काम करती हैं.

वह कहती हैं, "मेरे रिश्तेदार एक बूढ़े आदमी से शादी करने पर मेरा मज़ाक उड़ाते हैं और कुछ कहते हैं कि मुझे त्याग दिया गया है क्योंकि मैं अपने पति की इच्छाओं को संतुष्ट नहीं कर पाई."

फ़रहीन का मामला उन 48 मामलों में से एक है जो पिछले तीन सालों में...